
​​​भावनाओं की रासलीला

समर्पित

"सृष्टि की आदि ऊर्जा - पंचतत्त्वों की व्याप्ति को,

और उस अमूर्त शक्ति को, जो माता-पिता के रूप में साकार हुई और 

मेरे जीवन के प्रथम गुरु बने” 

↜↝↜  उन्हें सादर समर्पित  ↜↝↜

↜↝↜↜↝↜↜↝↜

परिचय

कहते हैं, किसी सपनों की जड़ें अक्सर बचपन की धूल भरी गलियों में छुपी होती हैं। भूपेंद्र सिंह ठाकुर का जन्म उत्तर प्रदेश के सांस्कृतिक शहर फैजाबाद में हुआ, जहाँ कल्पनाओं को आकार देने की पहली सीख मिली। लखनऊ और कानपुर की गलियों से बचपन को गुजारते हुए, उन्होंने लखनऊ आर्ट्स कॉलेज से कोमर्शियल आर्ट्स  में स्नातक की पढ़ाई पूरी की- पर यह महज पढ़ाई नहीं थी, एक कलाकार की आत्मा को दिशा देने की प्रक्रिया थी।

सपनों ने जब शहरों की सीमाएं लांघने की जिद की, तो दिल्ली के रास्ते मुंबई तक का सफर तय किया। मायानगरी में प्रवेश करने से पहले एक विज्ञापन एजेंसी में कला निर्देशक बने, फिर सिनेमाई दुनिया में कदम रखा। वहाँ छोटी-बड़ी फिल्मों और वेब सीरीज़ के प्रोडक्शन डिज़ाइन और कला निर्देशन से लेकर निर्माण तक, उन्होंने रचनात्मकता के हर रंग को जिया।

लेकिन भीतर कुछ और भी था-एक अधूरी बेचैनी, एक चुपचाप पलती कला l  पेंटिंग की तरह लेखन भी उनकी आत्मा की परछाई थी, जिसे उन्होंने बरसों तक समय के  कैनवास पर सँजोये रखा। फिल्म सेट्स की चकाचौंध के बीच जब शब्दों की खामोश पुकार गूंजने लगती तो अपने भीतर के लेखक को आवाज देकर साथ बैठ कुछ ना कुछ लिख लिया करते थे।

अब वे न केवल दृश्य गढ़ते हैं, बल्कि भावनाओं की गहराइयों को शब्दों में पिरोते हैं। उनके लेखन में अनुभवों की परिपक्वता और एक कलाकार की संवेदनशीलता झलकती है। यह किताब की कहानियाँ उनके अंतर्मन से निकला एक ईमानदार प्रयास है, जो पाठकों से सीधे संवाद करता है।

​​

प्रस्तावना

कहानियाँ, किस्से, कवितायें, उपन्यास, सभी जीवन की धारा के समय के अनुभवों और कल्पनाओं का सार ही तो है, हर लेखक अपने स्वभाव और अनुभव के अनुसार ही अपने अपने रूपों में स्याही-पेन लैपटॉप, कंप्यूटर, टैब, फ़ोन, टाइप-राइटर के जरिये कागज़, ई- बुक पर उकेरता है, और द्रश्य के रूप में हमें अनुभव कराता है, जिसको हम पढ़ कर अपने स्वभाव, मनःस्थिति और अनुभव के अनुसार कहानी के द्रश्यों को अपने अपने हिसाब से पढ़ते समझते और गढ़ते हैंl 

अब घटनाएं या कल्पनाएँ ही तो हैं की जो आपके जीवन और विचार तक बदल देती हैं, कही या लिखी हुई बात किसी भी रूप में हमारे मन मस्तिष्क पर बहुत गहरा असर कर जाती है, बहुतायत किसी व्यक्ति में बदलाव का कारण कहीं लिखी पढ़ी बात भी होती है, किस्से कहानियों में भी तो वही है जिससे हम अक्सर जाने अनजाने में अपने जीवन में लागू भी कर लेते हैंl 

इस पुस्तक की सभी कहानियों में समाज में रहने वाले भिन्न भिन्न लोगों के साथ आपबीती घटनाओं का वर्णन है, फर्क है तो सिर्फ इतना की हर किरदार की भावनाएं इस शरीर को बाहर से देख समझ रहीं हैं सब कुछ यहीं का है यहीं रह जाता है तब तो ये भावनाएं भी इस धरा के मोह माया की सिपहसालार ही होंगी, जीवन की उत्पत्ति और अंत से परे धरती पर सदैव के लिए विद्यमान, क्यूँ की पैदा होने से पहले तक तो हम शून्य की एक इकाई मात्र ही रहे होंगें, परन्तु धरा पर आते ही भावनाएं सकारात्मक हों या नकारात्मक हम पर हावी होकर हमीं को एक प्यादा बना देती हैंl जैसे कभी कभी लगता है की ये काम तो हमें करना ही नहीं चाहिए था फिर क्यूँ हो गया हमसे? या किस वजह से यह सब हो रहा है? समय की धारा के साथ बहने वाली भावनाओं का झुंड हमें हर पल कभी रोमांचित तो कभी निराश करता रहता हैl  

भावनाओं की रासलीला के अतरंगी परिणाम पर आधारित है शतरंज की हार और जीत की तरह ही जीवन की हर चाल, जो की हम नहीं चलते, भावनाएं ही चलाती हैं, उनके आपसी विरोध या सहमती का रूप हमारे अन्दर समा कर हमें माध्यम बना कर हमारे जीवन के उलटफेर को तय करता रहता है l     

अनुक्रमणिका

––––––––

1.  इज्ज़त



[image: ]




घटना, दुर्घटना, आय दिन सडकों पर ज्यादातर इठलाते घुमते हुए मिल ही जाते हैं, पर इज्ज़त और आबरू बमुश्किल ही घरों में लगे दरवाजों के परदे से बाहर आ पाती हों कभी, आज मौसम अच्छा था तो हिम्मत करके आज कैसे तो इज्ज़त बाहर गयी थी, घूमने के लिएl 

साफ़ सुथरा नीला आसमान सफ़ेद बादलों से भरा हुआ, दिन का समय, ठंडी हवा और एक लगभग 18-20 साल की दुबली पतली गोरी सी लड़की को अपने पीछे बिठाये एक ठीक ठाक परिवार का दिखने वाला लड़का अपनी आधुनिक मोटर साइकिल पर एक साथ बह रहे थे, दोनों को देख कर कोई भी अनुमान लगा सकता था की ये युगल जोड़ी प्रेमी और प्रेमिका ही होंगें, भरी दोपहर की वजह से सड़क पर भीड़ बहुत ज्यादा नहीं थी तो मोटर साइकिल की रफ़्तार अच्छी थी, जैसे की हवा से होड़ लगा रखी हो उसने... की तुमसे तो पहले ही पहुँचुंगा l

लड़की भी अच्छे घर की लग रही थी उसका पहनावा भी आधुनिक था, उसने बहुत ही छोटी शॉर्ट्स के साथ क्रॉप टॉप पहना हुआ था, अब शॉर्ट्स छोटी होने की वजह से उसके घुटनों के ऊपर तक के पैर देखने के लिए अगल बगल मोटर साइकिल, बस और ऑटो में बैठे लोग भी अपनी कनखियों से दर्शन करने से चूक नहीं रहे थे, आधुनिक मोटर साइकिल होने की वजह से पीछे की सीट वैसे ही पीठ छूने लगती है, और अगर कोई पीछे बैठा हो तो, वो भी लड़की तो समझिये, चलाने वाले के अन्दर तो उत्तेजना का ज्वार भाटा आना लाजमी ही है, प्रकति का नियम है,

हवा अपनी गति से बह रही थी और हमारे प्रेमी प्रेमिका आपस में बात करते हुए अपनी ही रफ़्तार में हवा से भी बातें कर रहे थे,

सब कुछ सही चल रहा था परन्तु ऐसे ही लोगों के लिए तो सड़क बनाने वालों ने जगह  जगह रफ़्तार रोकने के लिए मेड़ें बनवाई हुई हैं, वो भी छोटे छोटे पहाड़ों की ऊंचाई लिए हुए,

घटना और दुर्घटना उनके जाने वाले रास्ते में थोड़ी दूर सड़क के डिवाईडर पर बनी हुई रेलिंग में हाथ रखे आइसक्रीम खा रहे थेl जैसे मौसम का मजा लेने का हक़ सिर्फ इनका ही था,  

रफ़्तार ज्यादा होने की वजह से सामने अचानक से प्रकट हुई एक इस मेड को लड़का देख नहीं पाया ब्रेक लगाते लगाते भी उसकी मोटर साइकिल उछल गयी, और उछलने के साथ ही लड़की की डिज़ाइनर शॉर्ट् में लगे साइड के कई बटनों में से एक बटन पीछे की सीट के लगे सेफ्टी गार्ड में फंस गया और ब्रेक लगने की वजह से हुए उछाल से एक तरफ से उसकी मिनी शॉर्ट्स साइड से पूरी तरह फट गयी,

घटना और दुर्घटना लगभग उछलते हुए आये और लडके के साइड में खड़े हो गए इज्ज़त को क्या पता था, वो तो पीछे पीछे हवा के मजे लेते पर लोगों की निगाहों को देख चिढ़ते हुए आश्चर्य के साथ घूम रही थीl 

लड़की चिल्लाई, लडके ने तुरंत ब्रेक लगाई, साइड में मोटर साइकिल टिकाई, और उतर कर देखा की शोर्ट एकतरफ से पूरी तरह से फट चुकी है, लडके का देखना था की उसने बिना कुछ सोचे समझे और बिना समय लगाए लड़की पर अपने गंदे विचारों वाले शब्दों का प्रहार करना शुरू कर दिया, ना जाने क्या क्या सुनाये जा रहा था लगातार, 

तुम ध्यान नहीं देती हो बीप बीप .... 

तुम्हें तो मोटर साइकिल पर बैठना ही नहीं आता है बीप बीप ... 

तुम्हें तो सलीका ही नहीं है ऐसे कपडे पहनने की बीप बीप .... 

इज्ज़त माहौल देख कर सहम गयी और टुकुर-टुकुर कभी लडके को तो कभी लड़की को देख रही थीl  

और ना जाने क्या क्या .... हादसा पलक झपकते हुआ था, लड़की एकदम चुप उसकी निगाहें चारों तरफ घूम रहीं थी कि किसी ने देखा तो नहीं या कोई देख तो नहीं रहा है, रोते रोते फुटपाथ पर बनी रेलिंग से लग साइड से अपने फटे हुए हिस्से को दोनों हाथों से ढकने की भरपूर कोशिश कर रही थीl 

उनके पास कुछ भी ऐसा नहीं था की जिससे वो लड़की उस हिस्से को ढक पाती, और लडके का उसको उट-पटांग बोलना जारी था, 

जब तक लोग इकठ्ठा होते और तमाशा बनता उससे पहले ही इत्तेफाक से पास ही बैठा एक भिखारी जो की ये सब देख रहा था, जल्दी जल्दी से अपने बगल पड़ी सामान की पोटली में से एक गंदा पुराना बड़ा सा कपड़ा निकाल के लगभग भागता हुआ लड़की के पीछे की तरफ से आया और उसने उस लड़की के हाथों में वो कपड़ा थमा दिया, लड़की ने बिना उसकी तरफ देखे लपकते हुए कपड़ा लिया और अपनी कमर को उस कपडे से ढक लिया,

उसका ध्यान उस आदमी पर सरसरे तौर पर गया जिसने वो कपड़ा दिया था, देखा अनदेखा जल्दी में थैंक यू बोल पलट कर उस लडके को देखा और जोरों से चिल्लाने लगी अभी तक वो सहमी सिमटी सिर्फ रोये जा रही थी पर अब उसने लडके को सुनाना शुरू कर दिया, और इतना की लडके की गन्दी जबान से निकलने वाले शब्द लडके के गले में ही समाने लग गए , 

अब इज्ज़त के चहरे पर थोड़ी तस्सली दिखाई दे रही थी, और घटना वहीँ खड़े होकर चुपचाप तमाशा देख रही थीl 

अब तक दो चार लोग भी आवाज सुन इक्कठा हो गए थे, पर कोई कुछ बोल नहीं रहा था, लेकिन लड़की जोर जोर लगभग चिल्लाते हुए रोते रोते उस लडके को वहां से जाने को और दुबारा कभी मुंह ना दिखाने के लिए लगातार कह रही थी, जो दो चार लोग वहां थे उन लोगों ने भी लडके को वहां से जाने में ही भलाई है वरना लोग उसको बहुत मारेंगें कह भगा दिया,

लड़का चला गया और लोग भी तितर-बितर हो गए, पर लड़की वहीं फुटपाथ की रेलिंग के पास बैठ गयी, और अब उसकी निगाहें उस  आदमी को ढूँढने लगी जिसने कपड़ा पकड़ाया था, एक पास बैठे भिखारी को उसकी तरफ देख उसका चेहरा याद आ गया भिखारी गुमसुम सा बस उस लड़की को देख रहा था, लड़की थोडा स्थिर हुई, भिखारी बगल की दूकान से पानी की बोतल खरीद लाया, उसने लड़की को पानी पीने को कहा, लड़की ने झिझकते हुए बोतल हाथ में लेकर हाथ जोड़ लिए और कई बार धन्यवाद देने का सिलसिला चलता रहा,

